Lilian Seenoi-Barr

Is comhairleoir cathrach ón PSDLO i nDoire í Lilian Seenoi-Barr (a rugadh in 1981/1982). Is de bhunadh na Céinia í, de chuid na Maasai. Is í  an chéad bhean dhubh riamh a hainmníodh mar mhéara údaráis áitiúil in Éirinn.   Ar an 30 Aibreán 2024, bhí sí ainmnithe mar Mhéara Chomhairle Dúiche Chathair Dhoire agus an tSratha Báin (ó 3 Meitheamh 2024-2025)..

mion|Alex Jones, an teoiricí comhcheilge , 2018

 Saol 
Oibrí pobail ar son mná agus páistí de threibh na Masaíoch ab ea í sa Chéinia sula mb’éigean di teitheadh lena mac beag. Teifeach a bhí inti agus tháinig sí féin agus a teaghlach go Doire in 2010. B'éigean di dul i ngleic le neart dúshlán ag an am.   

Chuir an pobal aithne uirthi mar ghníomhaí ar mhaithe le hinimircigh; bhunaigh sí Fóram na nInimirceach san iarthuaisceart (NorthWest Migrants’ Forum) agus is í a phríomhfheidhmeannach.  

Ba ea é ceannaire an SDLP Colum Eastwood a d'iarr uirthi dul isteach sa pháirtí. Chomhthoghadh í mar chomhairleoir cathrach in 2021. Toghadh í don Chomhairle in 2023 don chéad uair.

 Conspóid 
Bhí an chaoi ar roghnaigh an PSDLO Seenoi-Barr mar mhéara cáinte ag daoine áirithe sa pháirtí. Dar leis na daoine sin go raibh an próiseas "neamhdhaonlathach". D'éirigh an comhairleoir Jason Barr as an bpáirtí dá bhíthin, é ag líomhain nár tugadh deis chothrom dó féin a bheith ina h-iarrthóir don ainmniúchán mar mhéara. 

Os a choinne sin, dúirt an SDLP gur leanadh na rialacha a leagadh síos.

Bhí an racht fuatha ar mheáin shóisialta - sa bhaile agus i gcéin - scanrúil. Dúirt ceannaire an SDLP, Colum Eastwood go raibh bagairtí báis an-tromchúiseach i measc an rabharta drochíde. Tá an PSNI i mbun fiosraithe ar an mbonn gur choireanna fuath ciníoch iad na bagairtí. 

I measc na ndaoine a chuir teachtaireachtaí maslacha ar mheáin shóisialta bhí an teoiricí comhcheilge Meiriceánach, Alex Jones. Sin é an fear a dúirt gur chur i gcéill ab ea uafás Sandy Hook, an t-ionsaí lámhaigh ar bhunscoil i Connecticut inar maraíodh 20 páiste agus seisear daoine fásta in 2012. 

Dúirt Seenoi-Barr gur roghnaíodh í de thoradh próiseas a bhí iontaofa agus tar éis do cheannasaíocht an pháirtí agallamh a chur ar thriúr iarrthóirí, í féin ina measc agus go ndearna an drochíde níos diongbháilte í go mbeadh ionadaíocht níos uileghabhálaí ag Doire agus go seasann móramh an phobail léi.

 Féach freisin     

 PSDLO

 Tagairtí 

Catagóir:Daoine a rugadh i 1981
Catagóir:Daoine as Contae Dhoire
Catagóir:Daoine Céiniacha
Catagóir:Páirtí Sóisialta agus Daonlathach an Lucht Oibre
Catagóir:Daoine gorma
Catagóir:Méaraí mná
Catagóir:Méaraí Éireannacha